El Consell d'Esports fa balanç de la temporada
26 novembre 2020

## El Consell d'Esports fa balanç de la temporada26 novembre 2020Última actualització: 14 juliol 2025

![](../gestion/img/c38ba576bfd7dc410cb5b8517e6f5f5b295788626d0d90b8556b5234e489a47d.jpg)  
  

La regidora delegada d'Esports, Lydia Morant, ha informat aquest matí que la setmana passada va tindre lloc una nova reunió del Consell d'Esports on van participar totes les formacions polítiques amb representació a l'Ajuntament de Gandia a més de representants dels clubs esportius de la ciutat.

Durant la trobada la regidora va explicar la memòria d'esdeveniments esportius de l'any 2019 com a resum de tota l'activitat esportiva que es va realitzar durant la temporada.  
Un altre punt abordat va ser repassar les més de 30 actuacions de manteniment i millora que s'han realitzat en les instal·lacions esportives municipals i que han suposat una inversió superior al milió d'euros.

D'altra banda, la regidora va informar els participants del Consell de les activitats que es realitzaran des del departament al no poder celebrar-se enguany la Gala de l'Esport. Unes activitats dirigides a posar en valor la importància de l'esport, els esportistes i els clubs i entitats esportives de la nostra ciutat.  
En concret, s'ha organitzat una mostra fotogràfica on els protagonistes són els esportistes locals; s'ha programat un especial en Tele Safor que serà emés aquest pròxim dissabte i on participaren esportistes i representants del teixit associatiu relacionat amb l'esport. Eixe mateix dissabte i després de finalitzar el programa a les 20.30 hores, s'emetrà un curtmetratge que ha sigut produït pel Servei d'Esports que pretén llançar un missatge d'ànim i d'optimisme al món de l'esport.

[Twittear](https://twitter.com/share)